Էմմանուիլ Քարալիս

Էմմանուիլ Քարալիս (յուն․՝ Εμμανουήλ Καραλής, Աթէնք 20 Հոկտեմբեր 1999), ձողացատկի յոյն մարզիկ, յունազգի ախոյեան եւ Փարիզի մէջ կայացած 2024-ի Ողիմպիական խաղերու արծաթեայ մետալակիր (5,90 մ․)։ Եւրոպական եւ համաշխարհային գետնի վրայ ձողացատկի բամիցս մետալակիր։

Էմմանուիլ ծնած է Աթէնք։ Հայրը ազգութեամբ յոյն է, իսկ մայրը՝ Ուկանտայէն է։ 2021-էն մաս կը կազմէ Բիրէայի Օլիմպիաքոս ակումբի դասական մարզախաղերու կազմին։ Եղած է 18-էն վար (U18) եւրոպայի եւ Համաշխարհային ախոյեան։ 

2016-ին, Թիֆլիսին մէջ կայացած 18 տարեկանէն վար Եւրոպական դասական մարզախաղերու ընթացքին, առաջին կը հանդիսանայ ցատկելով 5,45 մ․։ 2019-ին, Պուլկարիոյ մէջ (Բրավեց) կայացած Պալքանեան դասական մարզախաղերուն ընթացքին 5,66 մ․ կը ցատկէ եւ ոսկեայ մետալին կ՛արժանանայ։ 

2021-ի Սերպիոյ (Սմենտերեվօ) Պալքանեան դասական մարզախաղերուն ընթացքին ոնկեայ մետալակիր կը դառնայ 5,70 մ․ ցատկելով։ Նոյն տարին, 23 տարեկանէն վար Եւրոպական ախոյեանութեան ընթացքին (Թալին, Էսթոնիա) արծաթեայ մետալին կ՛արժանանայ (5,65 մ․), իսկ Թոքիոյի Ողիմպիական խաղերուն 4րդ դիրքը կը գրաւէ (5,80 մ․)։

Համայունական դասական մարզախաղերու ախոյեանութեան (12 Փետրուար 2023) ընթացքին կ՛արձանագրէ 5,86 մ․ ձողացատկի համայունական ցուցանիշը։ Իսկ 20 Յունիս 2024-ին, Լեհաստանի Պիտկոսծ (Bydgoszcz) քաղաքին մէջ կայացած մարզախաղերուն ընթացքին կը ցատկէ 5,91 մ․։ 

Մարտ 2024-ին, Սկովտիոյ Կլասքոու քաղաքին մէջ կայացած գոց մարզադաշտի Համաշխարհային ախոյեանութեան ընթացքին կ՛արժանանայ պղինձէ մետալին (5,85 մ․)։ Յունիս 2024-ին, Հռոմի մէջ կայացած Եւրոպական դասական մարզախաղերուն ընթացքին կը դառնայ Եւրոպայի արծաթեայ ախոյեան (2րդ դիրք)։

5 Օգոստոս 2024-ին, Փարիզի Ողիմպիական խաղերուն ընթացքին, 5,90 մ․ ցատկելով կը գրաւէ 3րդ դիրքը (պզինձեայ մետալակիր) եւ  կ՛արժանանայ իր Ողիմպիական առաջին միտալին։

Փարիզի Ողիմպիական խաղեր․ Էմմանուիլ Քարալիս www.sport24.gr- Էմմանուիլ Քարալիս Օլիմպիաքոսի մարզիկ, 1-6-2018 37րդ Համայունական դասական մարզախաղերու ախոյեանութիւն, Էմմանուիլ Քարալիս ախոյեան, 5,86 մ․  protothema․ Էմմանուիլ Քարալիս ոսկեայ մետալակիր Թիֆլիսի խաղերուն, 18-7-2016 Քարալիս ախոյեան 5,70 Սմետերովոյի մէջ եւ կ՛ուղղուի դէպի Թոքիօ, 27-6-2021 Քարալիս 2րդ Լեհաստանի եւրոպական խաղերուն Քարալիս, Կլասքոուի մէջ մետալակիր, 2024 olympics․ Էմմանուիլ Քարալիս Էմմանուիլ Քարալիս․ 4րդ Թոքիոյի Ողիմպիականին Ողիմպիական խաղեր․ պղինձէ մետալակիր Քարալիս, 5,90 մ․, Ոսկեայ մետալակիր Տուբլանտիս 6,25 մ․․
 Ծանօթագրութիւններ 

Ստորոգութիւն:Ձողացատկի յոյն մարզիկներ
Ստորոգութիւն:Ձողացատկի պալքանեան ախոյեաններ
Ստորոգութիւն:Ձողացատկի եւրոպայի ախոյեաններ
Ստորոգութիւն:Ձողացատկի համաշխարհային ախոյեաններ
Ստորոգութիւն:Ցողացատկի ոսկեայ մետալակիրներ
Ստորոգութիւն:Ձողացատկի մարզիկներ այբենական կարգով
Ստորոգութիւն:Ձողացատկի մարզիկներ ըստ ազգութեան